Un cețățean neamț ajuns în Reșita a sunat la 112: "Nu ştiu unde sunt. Am plecat din Germania şi nu ştiu unde am ajuns".
Un cetăţean german în vârstă de 42 de ani a ajuns în cartierul Doman, din Reşiţa, judeţul Caraş-Severin. Acesta s-a rătăcit și a sunat la 112. Jandarmii l-au găsit înfrigurat în curtea bisericii.
Un cetăţean german în vârstă de 42 de ani a ajuns în cartierul Doman, din Reşiţa, judeţul Caraş-Severin, dar s-a rătăcit, așa că a sunat la 112 pentru a cere ajutor."Nu ştiu unde sunt. Am plecat din Germania şi nu ştiu unde am ajuns", a spus cetăţeanul german care a sunat la 112, după ce a ajuns în cartierul Doman din municipiul Reşiţa.În urma apelului primit, grupa de intervenţie a Inspectoratului de Jandarmi Judeţean Caraş-Severin a mers în cartierul Doman, deoarece o persoană se afla în curtea bisericii."În urma verificărilor efectuate, s-a constatat faptul că un bărbat în vârstă de 42 de ani, dormea pe un pat improvizat lângă fântâna de lângă lăcaşul de cult. După verificarea uşilor şi a ferestrelor bisericii, neexistând urme de forţare a încuietorilor, la faţa locului a fost chemat şi un echipaj de la Serviciul de Ambulanţă Caraş-Severin, pentru a transporta persoana în cauză la spital, aceasta având nevoie de îngrijiri medicale", spun reprezentanţii Jandarmeriei Caraş-Severin.Echipajul de jandarmerie a verificat persoana în baza persoanelor date dispărute, însă aceasta nu figura.Cetăţeanul german a declarat că a intrat în ţară prin punctul vamal Nădlac, pe jos, având asupra sa un rucsac cu haine şi două plase.